สวัสดีค่ะคณุคือประจำเดือนหนูมันมาปกติคืออยากรุ้สาเหตุว่ามันเกิดจากอะไรแต่ไม่เคยมีเพศสัมพันธ์คณุอาจจะพอรู้สาเหตุไหมค่ะ
สวัสดีค่ะ หากยังอยู่ในช่วงวัยรุ่น ในช่วง 1-2 ปีแรกของการเริ่มมีประจำเดือน อาจมีรอบประจำเดือนที่ไม่สม่ำเสมอได้ โดยอาจขาดหายไปได้นาน เป็นผลเนื่องจากรังไข่ยังผลิตฮอร์โมนเพศได้ไม่สมบูรณ์ นอกจากนี้การที่ประจำเดือนไม่มายังอาจเกิดจากสาเหตุอื่นๆ เช่น1. ความเครียด การทำงานหนัก พักผ่อนน้อน อดนอน นอนดึก อดอาหาร น้ำหนักลด2.โรคอ้วน เนื่องจากคนอ้วนมีเซลล์ไขมันจำนวนมาก ซึ่งเซลล์ไขมันสามารถสร้างฮฮร์โมนเอสโตรเจนได้ในปริมาณเล็กน้อย เมื่อมีปริมาณมากเกิน จึงกระทบต่อการหลั่งฮอร์โมนเพศที่ปกติได้3.ภาวะที่รังไข่ทั้ง 2 ข้างมีถุงน้ำขนาดเล็กจำนวนมาก เรียกว่าpolycystic ovary syndrome (PCOS)ผู้ที่เป็นโรคนี้มักจะมีรูปร่างอ้วน ผิวมัน มีสิวมาก และมีขนตามลำตัวดกมากกว่าผู้หญิงทั่วไป4.มีภาวะไทรอยด์ฮอร์โมนเป็นพิษ หรืออาจมีไทรอยด์ฮอร์โมนต่ำก็ได้ ซึ่งจะไปมีผลกระทบต่อการหลั่งฮอร์โมนเพศของต่อมใต้สมองหากมีประจำเดือนที่ขาดหายไปนานกว่า 3 รอบเดือน ควรไปพบแพทย์เพื่อหาสาเหตุและรักษาค่ะ